paragraph_text: Crkva je jednobrodna građevina pravokutnog tlocrta, polukružno zaključenog užeg svetišta sa sakristijom i zvonikom pred glavnim sjevernim pročeljem. Unutrašnjost je svođena križnim svodom nad brodom i kalotom s usječenim susvodnicama nad apsidom, te stropom u sakristiji. Svodna polja odijeljena su pojasnicama što se nastavljaju na bočne pilastre čija je površina raščlanjena kanelirama. Plohe bočnih zidova rastvaraju visoki, polukružno zaključeni prozori s vitrajima smješteni unutar skošenih niša. Crkva je bogato oslikana. Pjevalište počiva na dva metalna kanelirana stupa. Oblikovanje eksterijera karakterizira kombinacija historicističkih elemenata različitih stilova.<ref>https://registar.kulturnadobra.hr/#/details/Z-2101 Preuzeto 22. veljače 2023.